Z a p i s n i k
s 1. konstituirajuće sjednice Vijeća Mjesnog odbora Vukomerec, 25. lipnja 2021. s početkom u 13,00 sati.

Nazočni:
1. Vladimir Marenić
2. Igor Milašinović
3. Tihomir Kusobrak
4. Marija Pavičić

Odsutna: 
Ivana Župan (opravdao izostanak)

Sjednici predsjedava i istu vodi Zdenko Krpan, viši stručni suradnik Gradskog ureda za MS.
Zapisnik vodi Đurđa Gradečak, stručna referentica.

Gosp. Krpina, viši stručni suradnik u Gradskom uredu za MS i pozdravlja sve nazočne, čestita im na izbornom uspjehu i želi ugodan rad u novom mandatu.
Poziva nazočne da na početku ove sjednice odamo počast Domovini. (Himna Republike Hrvatske).
Zatim poziva sve da minutom šutnje odamo počast svim palim hrvatskim braniteljima i civilnim žrtvama Domovinskog rata. (Minuta šutnje).

Gosp. Krpina napominje da konstituiranjem VMO započinje rad IV. Saziva ovoga Vijeća.
Kako je za konstituiranje Vijeća potrebna nazočnost većine od ukupno 5 članova, a evidentiranjem članova utvrđeno je da su nazočna 4 člana, konstatira da su ispunjeni svi uvjeti za konstituiranje Vijeća MO Vukomerec i otvara 1. konstituirajuću sjednicu Vijeća.
Za sjednicu predlaže

DNEVNI RED
            1.   Osnivanje i izbor članova Mandatnog povjerenstva
	2.   Izvješće Mandatnog povjerenstva o provedenim izborima za članove Vijeća     
[bookmark: _GoBack]                  Mjesnog odbora Vukomerec s verifikacijom mandata
            3.   Polaganje prisege članova Vijeća
	4.   Izbor predsjednika Vijeća
	5.   Izbor potpredsjednika Vijeća
            6.   Pitanja i prijedlozi

Moli članove da se izjasne  o prihvaćanju predloženog dnevnog reda i daje prijedlog na glasovanje.
Nakon provedenog glasovanja utvrđuje se da Vijeće jednoglasno usvaja predloženi dnevni red.

Ovime je završeno uvodno obraćanje nazočnima i poziva gosp. Vladimira Marenića, prvog izabranog na kandidacijskoj listi koja je dobila najviše glasova, da nastavi voditi sjednicu, a zadužene stručne osobe iz Gradskog ureda za MS da mu u tome pomognu.

Gosp. Vladimir Marenić preuzima daljnje vođenje konstituirajuće sjednice i pozdravlja sve nazočne.


Prelazi se na 1. točku dnevnog reda.

AD 1) OSNIVANJE I IZBOR ČLANOVA MANDATNOG POVJERENSTVA


Radi nastavka daljnjeg rada i pravovaljanog odlučivanja potrebno je verificirati mandate članovima Vijeća. Zato moramo, u skladu s odredbama Poslovnika o radu Vijeća, osnovati  Mandatno povjerenstvo i izabrati predsjednika i dva člana toga tijela.
 na temelju članka 18. stavka 2. Pravila Mjesnog odbora Vukomerec i članka 6. Poslovnika o radu Vijeća, predlaže za predsjednika Mandatnog  povjerenstva  Vladimira Marenića,  a za čalnove: Igora Milašinovića i Mariju Pavičić.
Otvara  raspravu o prijedlogu zaključka.
Bez rasprave stavlja na glasovanje prijedlog zaključka o osnivanju i izboru članova Mandatnog povjerenstva.  
Nakon provedenog glasovanja konstatira da Vijeće jednoglasno donosi

Z A K LJ U Č A K
o osnivanju i izboru članova Mandatnog povjerenstva

	1. Osniva  se Mandatno povjerenstvo Vijeća Mjesnog odbora Vukomerec (u nastavku teksta: Vijeće).

2. Zadaće Mandatnog povjerenstva  su:
- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata izabranim članovima  i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;
- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;
- podnositi izvješća o tome da su ispunjeni uvjeti za početak mandata zamjeniku člana Vijeća.

	3. U Mandatno povjerenstvo biraju se:
	za predsjednika: Vladimir Marenić

	za članove:       1. Igor Milašinović  

			 2. Marija Pavičić

	

Ad 2) IZVJEŠĆE MANDATNOG POVJERENSTVA O PROVEDENIM IZBORIMA ZA ČLANOVE VIJEĆA MJESNOG ODBORA BORONGAJ LUGOVI S PRIJEDLOGOM ZA VERIFIKACIJU MANDATA ČLANOVIMA VIJEĆA
-donošenje Zaključka

Predsjedavajući moli  predsjednika Mandatnog povjerenstva da podnese Izvješće.
Predsjednik Mandatnog povjerenstva podnosi Izvješće.
Zahvaljuje se predsjedniku na podnijetom Izvješću i otvara raspravu o istom.

Rasprave nema i predsjedavajući predlaže da Vijeće  donese Zaključak o prihvaćanju Izvješća Mandatnog povjerenstva o provedenim izborima i verifikaciji mandata članovima Vijeća.
Prijedlog zaključka daje na glasovanje i nakon provedenog glasovanja konstatira se da Vijeće jednoglasno  donosi

Z A K LJ U Č A K
o izvješću Mandatnog povjerenstva

1. Prima se na znanje Izvješće Mandatnog povjerenstva i verificiraju se mandati sljedećim članovima/ članicama Vijeća Mjesnog odbora:



1.VLADIMIR MARENIĆ	         SOCIJALDEMOKRATSKA PARTIJA HRVATSKE-SDP

2.TIHOMIR KUSOBRAK	         SOCIJALDEMOKRATSKA PARTIJA HRVATSKE-SDP

3.MARIJA PAVIČIĆ	HRVATSKA DEMOKRATSKA ZAJEDNICA – HDZ        
    				HRVATSKA SOCIJALNO-LIBERALNA STRANKA – HSLS
    				HRVATSKA STRANKA UMIROVLJENIKA

4.IVANA ŽUPAN 		HRVATSKA DEMOKRATSKA ZAJEDNICA – HDZ        
    				 HRVATSKA SOCIJALNO-LIBERALNA STRANKA – HSLS
    				 HRVATSKA STRANKA UMIROVLJENIKA

5. IGOR MILAŠINOVIĆ     „BANDIĆ MILAN 365-STRANKA RADA I 
                                                  SOLIDARNOSTI“



	2. Ovaj će se Zaključak objaviti na  oglasnoj ploči u sjedištu Mjesnog odbora. 


Ad 3) POLAGANJE PRISEGE ČLANOVA VIJEĆA

	 Predsjedavajući konstatira  da su verifikacijom  mandata nazočni postali  punopravni članovi Vijeća.
            Na temelju članka 8. Poslovnika o radu Vijeća Mjesnog odbora Vukomerec predsjedavajući  poziva  da, nakon što pročita tekst prisege i prozove članove Vijeća abecednim redom, ustanu i izgovore riječ: PRISEŽEM.
Čita tekst prisege.

Prisežem, svojom čašću, da ću dužnost člana Vijeća Mjesnog odbora Vukomerec  obavljati savjesno i odgovorno i da ću se u svom radu pridržavati Ustava i zakona, Statuta i odluka Grada Zagreba, te odluka Vijeća, da ću štititi ustavni poredak Republike Hrvatske te se zauzimati za svekoliki probitak Mjesnog odbora Borongaj Lugovi, Gradske četvrti Peščenica – Žitnjak, Grada Zagreba i Republike Hrvatske.

Proziva članove abecednim redom i svi prisežu riječju PRISEŽEM. 
Nakon položene prisege moli da potpišu tekst prisege koju ste dobili te da ga predaju  djelatnicima Gradskog ureda za  mjesnu samoupravu.

	Izabranim članovima Vijeća Mjesnog odbora, čiji  su  mandati verificirani, čestita na izboru i želi puno uspjeha u radu.	

Ad 4) IZBOR PREDSJEDNIKA VIJEĆA 

	Predsjedavajući upoznaje nazočne da, prema članku 16. Poslovnika o radu Vijeća prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata.

Konstatira da je zaprimljen 1  prijedlog  kandidata za predsjednika i isti je važeći. ( Prijedlog je  prilog ovom zapisniku). 
Prijedlog kandidata za predsjednika Vijeća mjesnog odbora podnijeli su članovi Vijeća:
1. Vladimir Marenić
2. Igor Milašinović
3. Tihomir Kusobrak
    koji za predsjednika Vijeća predlažu IGORA MILAŠINOVIĆA.

Otvara raspravu.
Rasprave nama i predsjedavajuća daje prijedlog Zaključka o izboru predsjednika na glasovanje. 
Nakon provedenog glasovanja utvrđuje se da Vijeće  s 3 glasa ZA   1 SUZDRŽANIM  donosi

Z A K LJ U Č A K
o izboru predsjednika Vijeća Mjesnog odbora Vukomerec

1. Za predsjednika Vijeća Mjesnog odbora Vukomerec izabran je Igor Milašinović.

	2. Ovaj će zaključak biti objavljen na oglasnoj ploči u sjedištu Mjesnog odbora.

	


Ad 5) IZBOR POTPREDSJEDNIKA VIJEĆA 

PredsjedniK upoznaje nazočne da se predlaganje kandidata za potpredsjednika Vijeća obavlja se po istom postupku kao i za predsjednika Vijeća. Dakle, kandidata može predložiti najmanje trećina članova Vijeća, a svaki član Vijeća može sudjelovati u podnošenju samo jednog prijedloga kandidata. 

Konstatira da je zaprimljen jedan prijedlog kandidata za potpredsjednika. (Prijedlog prilog ovom zapisniku). 
Prijedlog kandidata za potpredsjednika Vijeća mjesnog odbora podnijeli su članovi Vijeća:
1. Vladimir Marenić
2. Igor Milašinović
3. Tihomir Kusobrak

koji za potpredsjednika Vijeća predlažu  VLADIMIRA MARENIĆA.

Otvara raspravu.
Rasprave nama i predsjednica  daje prijedlog Zaključka o izboru potpredsjednika na glasovanje. 
Nakon provedenog glasovanja utvrđuje se da Vijeće  Nakon provedenog glasovanja utvrđuje se da Vijeće  s 3 glasa ZA   1 SUZDRŽANIM  donosi


Z A K LJ U Č A K
o izboru potpredsjednika Vijeća Mjesnog odbora Vukomerec


1. Za potpredsjednika Vijeća Mjesnog odbora Vukomerec  izabran je Vladimir Marenić.

	2. Ovaj zaključak bit će objavljen na oglasnoj ploči u sjedištu Mjesnog odbora.

Gosp. Marenić zahvaljuje se na ukazanom mu povjerenju.

Ad 6) PITANJA I PRIJEDLOZI

Budući da nitko (više) ne traži riječ, konstatira se da je dnevni red iscrpljen i zaključuje se konstituirajuća sjednica u 13, 35 sati.



Zapisničar:

Đurđa Gradečak
								Predsjednik VMO Vukomerec

Igor Milašinović


KLASA:026-02/21-002/893
URBROJ: 251-06-11-1115-21-2
Zagreb, 25. lipnja 2021.


